pythainlp/thaigov-v2-corpus-22032023 huggingface dataset:
วันอังคารที่ 24 สิงหาคม 2564
พม. รับมอบของใช้เพื่อสุขอนามัยจากภาคเอกชนและประชาชน ช่วยเหลือชุมชนคลองขวาง กทม.  ป้องกันโควิด-19
พม. รับมอบของใช้เพื่อสุขอนามัยจากภาคเอกชนและประชาชน ช่วยเหลือชุมชนคลองขวาง กทม. ป้องกันโควิด-19
เมื่อวันที่ 20 ส.ค. 64เวลา 14.00 น. ที่ลานกีฬาวัดช่องลม เขตยานนาวา กรุงเทพฯ นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ เป็นประธานในพิธีรับมอบของใช้เพื่อสุขอนามัย จำนวน 200 ชุด มูลค่า 20,000 บาท จากคณะคุณศิริสุภา อาจสัญจร คุณวีรวรรณ สุทธิวาทนฤพุฒิ คุณธนะชัย นรารัศจรรย์ คุณอุษาภรณ์ วิชญชาคร Khun Wichavee Sirilert และ Khun Pichanath Sirilert และของใช้เพื่อสุขอนามัย จำนวน 100 ชุด มูลค่า 10,000 บาท จากบริษัท นีโอ คอร์ปอเรท ลิมิเต็ด โดย นายชวลิต รัตนเสรีชัย Corporate Affairs Director เพื่อนำไปแจกจ่ายช่วยเหลือกลุ่มเปราะบางและประชาชนในชุมชนคลองขวาง เขตยานนาวา กทม. สำหรับการป้องกันการแพร่ระบาดของโรคติดเชื้อไวรัสโคโรนา 2019 (โควิด-19)
นางสาวแรมรุ้ง กล่าวว่า ด้วยสถานการณ์การแพร่ระบาดโรคติดเชื้อไวรัสโคโรนา 2019 (โควิด-19) ได้ส่งผลกระทบในวงกว้างทั่วประเทศอย่างต่อเนื่องและมีแนวโน้มความรุนแรงเพิ่มมากขึ้น กระทรวง พม. จึงมีความห่วงใยประชาชนทุกกลุ่มเป้าหมาย โดยเฉพาะกลุ่มเปราะบางที่มีความเสี่ยงสูงและจำเป็นต้องให้ความช่วยเหลือโดยด่วน รวมทั้งการป้องกันการแพร่ระบาดของโรคโควิด-19 วันนี้ กระทรวง พม. ขอขอบคุณภาคเอกชนและประชาชนที่เข้ามามีส่วนร่วมในช่วยเหลือสังคมในภาวะวิกฤตโรคโควิด-19 ด้วยการมอบของใช้เพื่อสุขอนามัย ซึ่งประกอบด้วย ผลิตภัณฑ์ทำความสะอาดร่างกาย เสื้อผ้า และที่อยู่อาศัย ให้กับชาวชุมชนคลองขวางได้นำไปป้องกันการแพร่ระบาดของโรคโควิด-19 เพื่อลดความเสี่ยงในการติดเชื้อโควิด-19 ในชุมชน
นางสาวแรมรุ้ง กล่าวเพิ่มเติมว่า ทั้งนี้ ขอเชิญชวนร่วมกันบริจาคเงิน สิ่งของเครื่องใช้ที่จำเป็น อาหาร และยารักษาโรค เป็นต้น เพื่อช่วยเหลือกลุ่มเปราะบางและประชาชนที่กำลังประสบปัญหาเดือดร้อนและความยากลำบากจากการแพร่ระบาดของโรคโควิด-19 ที่ศูนย์รับบริจาคกระทรวง พม. โทร. 0 2659 6476 หรือศูนย์ช่วยเหลือสังคม สายด่วน พม. โทร. 1300 บริการ 24 ชั่วโมง
วันอังคารที่ 9 สิงหาคม 2565
สำนักพระราชวัง ขอเชิญชวนประชาชนร่วมลงนามถวายพระพร สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
เนื่องในโอกาสวันเฉลิมพระชนมพรรษา วันที่ ๑๒ สิงหาคม ๒๕๖๕ ผ่านระบบออนไลน์ ที่เว็บไซต์หน่วยราชการในพระองค์ www.royaloffice.th ระหว่างวันที่ ๗ – ๑๓ สิงหาคม ๒๕๖๕
วันพฤหัสบดีที่ 2 ธันวาคม 2564
"รมว.วราวุธ" นำคณะผู้บริหาร ข้าราชการ และเจ้าหน้าที่ ทส. ทำจิตอาสา  "รู้รักสามัคคี รักษ์สิ่งแวดล้อม พัฒนาคุณภาพชีวิต" เนื่องในวันคล้ายวันพระบรมราชสมภพ ร.9
"รมว.วราวุธ" นำคณะผู้บริหาร ข้าราชการ และเจ้าหน้าที่ ทส. ทำจิตอาสา  "รู้รักสามัคคี รักษ์สิ่งแวดล้อม พัฒนาคุณภาพชีวิต" เนื่องในวันคล้ายวันพระบรมราชสมภพ ร.9
"รมว.วราวุธ" นำคณะผู้บริหาร ข้าราชการ และเจ้าหน้าที่ ทส. ทำจิตอาสา "รู้รักสามัคคี รักษ์สิ่งแวดล้อม พัฒนาคุณภาพชีวิต" เนื่องในวันคล้ายวันพระบรมราชสมภพ ร.9
วันนี้ (2 ธันวาคม 2564) เวลา 09.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) เป็นประธานในพิธีน้อมรำลึกในพระมหากรุณาธิคุณ เนื่องในวันคล้ายวันพระบรมราชสมภพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ 5 ธันวาคม 2564 และการจัดกิจกรรมจิตอาสา “รู้รักสามัคคี รักษ์สิ่งแวดล้อม พัฒนาคุณภาพชีวิต” เนื่องในวันรู้รักสามัคคี 4 ธันวาคม 2564 ณ ห้องประชุม 101 และบริเวณโดยรอบ อาคารกระทรวงทรัพยากรธรรมชาติและสิ่งแวดล้อม เพื่อถวายเป็นพระราชกุศล ตลอดจนสืบสานพระราชปณิธานของรัชกาลที่ 10 ในการสืบสาน รักษา ต่อยอดโครงการอันเนื่องมาจากพระราชดำริของพระบรมราชชนก ตลอดจนส่งเสริมความรักความสามัคคี และความเสียสละต่อส่วนรวม
โดยภายในงาน นายวราวุธ ศิลปอาชา รมว.ทส. และนายจตุพร บุรุษพัฒน์ ปกท.ทส. ได้นำคณะผู้บริหารระดับสูง ข้าราชการ พนักงาน และเจ้าหน้าที่จิตอาสาสังกัดกระทรวงฯ รวมถึงรุกขกรจากกรมป่าไม้ ทำกิจกรรมจิตอาสาร่วมบำรุงรักษาต้นไม้ และปรับปรุงภูมิทัศน์โดยรอบอาคารกระทรวงทรัพยากรธรรมชาติและสิ่งแวดล้อม ต่อเนื่องไปถึงพื้นที่โดยรอบอาคารกรมทรัพยากรน้ำ และตลอดเส้นทางเดินเชื่อมต่อไปยังกรมส่งเสริมคุณภาพสิ่งแวดล้อม
วันจันทร์ที่ 14 มีนาคม 2565
กรมทางหลวง ขยาย ทล.319 บ.หนองบัวหมู – อ.พนมสารคาม จ.ปราจีนบุรี ใกล้แล้วเสร็จ
รองรับเขตพัฒนาเศรษฐกิจพิเศษภาคตะวันออกไปสู่พื้นที่ตะวันออกเฉียงเหนือและภาคกลาง
กรมทางหลวง (ทล.) กระทรวงคมนาคม โดยสำนักก่อสร้างทางที่ 1 ดำเนินการโครงการก่อสร้างขยายทางหลวงหมายเลข 319 สายปราจีนบุรี - อำเภอพนมสารคาม ตอนบ้านหนองบัวหมู - อำเภอพนมสารคาม ใกล้แล้วเสร็จ ระหว่าง กม. ที่ 22+300 - 47+765 ระยะทางยาวประมาณ 21.35 กิโลเมตร ในพื้นที่อำเภอเมืองปราจีนบุรีและศรีมโหสถ จังหวัดปราจีนบุรี ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ต้องการบูรณาการเขตพัฒนาพิเศษภาคตะวันออกและการก่อสร้างทางหลวงรองรับเขตพัฒนาพิเศษภาคตะวันออก
ทางหลวงหมายเลข 319 สายปราจีนบุรี - อำเภอพนมสารคาม ตอนบ้านหนองบัวหมู - อำเภอพนมสารคาม เป็นเส้นทางหลักที่เชื่อมโยงระหว่าง 3 จังหวัด ได้แก่ ฉะเชิงเทรา ปราจีนบุรี และนครนายก ซึ่งมีความสำคัญในการเดินทางและการขนส่งสินค้าจากพื้นที่เขตเศรษฐกิจพิเศษตะวันออก (EEC) ไปสู่พื้นที่ตะวันออกเฉียงเหนือและภาคกลางให้มีความสะดวก รวดเร็ว และปลอดภัย เป็นเส้นทางคมนาคมขนส่งหลักเชื่อมโยงตัวเมืองจังหวัดปราจีนบุรีกับอำเภอพนมสารคาม จังหวัดฉะเชิงเทรา อีกทั้งยังเชื่อมโยงกับพื้นที่นิคมอุตสาหกรรมและท่าเรือในพื้นที่ชายฝั่งภาคตะวันออก เช่น ท่าเรือแหลมฉบัง เป็นต้น โดยปัจจุบันทางหลวงหมายเลข 319 สายปราจีนบุรี - อำเภอพนมสารคาม มีปริมาณจราจรค่อนข้างหนาแน่น และมีแนวโน้มเพิ่มสูงขึ้น ซึ่งเป็นสาเหตุทำให้เกิดปัญหาด้านจราจรและอุบัติเหตุ โดยเฉพาะในชั่วโมงเร่งด่วน และวันหยุดเทศกาลต่าง ๆ ดังนั้นจึงจำเป็นต้องดำเนินการพัฒนาขยายเส้นทางคมนาคมเพื่อเสริมสร้างศักยภาพโครงข่ายทางหลวงให้สมบูรณ์ และสนับสนุนยุทธศาสตร์การพัฒนาประเทศในด้านต่าง ๆ
โครงการก่อสร้างขยายทางหลวงหมายเลข 319 สายปราจีนบุรี - อำเภอพนมสารคาม ตอนบ้านหนองบัวหมู - อำเภอพนมสารคาม อยู่ในพื้นที่อำเภอเมืองปราจีนบุรีและศรีมโหสถ จังหวัดปราจีนบุรี แบ่งการก่อสร้างออกเป็น 2 ตอน โดยตอนที่ 1 ระหว่าง กม. ที่ 22+300 - 30+538 ระยะทางประมาณ 8.23 กิโลเมตร ผิวทางเป็นแอสฟัลท์คอนกรีต และตอนที่ 2 ระหว่าง กม. ที่ 34+639 - 47+765 ระยะทางประมาณ 13.12 กิโลเมตร ผิวทางเป็นคอนกรีต ระยะทางประมาณ 21.35 กิโลเมตร เป็นการก่อสร้างมาตรฐานทางชั้นพิเศษ ก่อสร้างขยายจาก 2 ช่องจราจร เป็น 4 ช่องจราจร (ไป - กลับข้างละ 2 ช่องจราจร) และบางช่วงขยายจาก 2 ช่องจราจร เป็น 6 ช่องจราจร (ไป - กลับข้างละ 3 ช่องจราจร) ผิวทางเป็นแอสฟัลท์คอนกรีต ผิวจราจรกว้าง ช่องละ 3.5 เมตร ไหล่ทางชนิดเดียวกับผิวทาง ด้านนอกกว้างข้างละ 2.5 เมตร แบ่งทิศทางจราจรด้วยเกาะกลาง กว้าง 5.1 เมตร รวมงานติดตั้งไฟฟ้าแสงสว่าง ไฟสัญญาณจราจรและไฟกระพริบบนทางหลวง งบประมาณทั้งสิ้น 1,536,098,000 บาท
ทั้งนี้ โครงการดังกล่าวก่อสร้างแล้วเสร็จจะเป็นการสนับสนุนระบบโลจิสติกส์เข้าพื้นที่เขตเศรษฐกิจพิเศษภาคตะวันออก ช่วยเพิ่มประสิทธิภาพการคมนาคมขนส่งให้มีความสะดวก รวดเร็ว และปลอดภัยในการเดินทาง เพิ่มขีดความสามารถในการรองรับปริมาณจราจร เกิดการพัฒนาพื้นที่สองข้างทางมีผลต่อการสนับสนุนด้านการท่องเที่ยว เศรษฐกิจ สังคม และการปกครอง เกิดการพัฒนาคุณภาพชีวิตความเป็นอยู่และอาชีพของประชาชน ทล. ขอความร่วมมือผู้ใช้ทาง “ชีวิตวิถีใหม่ ขับขี่อย่างปลอดภัย ไร้อุบัติเหตุ” ขับขี่ด้วยความระมัดระวังเพื่อความปลอดภัยของตัวท่านและผู้ร่วมทาง ประชาชนสามารถสอบถามเส้นทางการเดินทางได้ที่ สายด่วนกรมทางหลวง โทร. 1586 (โทรฟรีทุกเครือข่ายตลอด 24 ชั่วโมง)
วันจันทร์ที่ 18 กรกฎาคม 2565
ครม. อนุมัติ 3,995 ล้านบาท จัดหายาโควิด-19 สำหรับหน่วยบริการสุขภาพทุกระดับ รับมือโควิด
.....
ที่ประชุม ครม. (18 ก.ค. 65) เห็นชอบโครงการจัดหายารักษาผู้ป่วยโควิด-19 และวัสดุอุปกรณ์ทางการแพทย์ กรอบวงเงิน 3,995.2708 ล้านบาท ระยะเวลาดำเนินงาน 3 เดือน (ก.ค. - ก.ย. 65) เพื่อเตรียมพร้อมรับมือและป้องกันโรคโควิด-19 ทั้งการดูแลรักษาผู้ติดเชื้อ สนับสนุนการปฏิบัติงานของบุคลากรทางการแพทย์ในหน่วยบริการสุขภาพทุกระดับ ดังนี้
- การจัดซื้อยาและเวชภัณฑ์ทางการแพทย์ ได้แก่ Favipiravia/Molnupiravia เฉลี่ย 27 ล้านเม็ด/เดือน และ Remdesivir จำนวน 57,000 vial/เดือน
- การชำระค่ายา Favipiravia/Molnupiravia จำนวน 165 ล้านเม็ด และค่าชุดตรวจ ATK จำนวน 1 ล้านชุด สำหรับเดือน มี.ค. - มิ.ย. 65 ที่ผ่านมา
#ไทยคู่ฟ้า#ร่วมต้านโควิด19
-------------------
วันพฤหัสบดีที่ 12 สิงหาคม 2564
ประกาศ ขสมก. ประจำวันที่ 12 สิงหาคม 2564​ พบพนักงานติดเชื้อไวรัส COVID-19 จำนวน​ 23 ราย
ประกาศ ขสมก. ประจำวันที่ 12 สิงหาคม 2564​ พบพนักงานติดเชื้อไวรัส COVID-19 จำนวน​ 23 ราย
1) พนักงานขับรถโดยสารปรับอากาศ สาย 522 เพศชาย อายุ 50 ปี
2) พนักงานเก็บค่าโดยสารรถปรับอากาศ สาย 522 เพศชาย อายุ 37 ปี
3) พนักงานเก็บค่าโดยสารรถธรรมดา สาย 2 เพศหญิง อายุ 40 ปี (ปัจจุบันปฏิบัติหน้าที่นายท่าปล่อยรถโดยสาร สาย 2 ณ อู่เอราวัณ เนื่องจากพนักงานป่วยเป็นโรคกล้ามเนื้ออ่อนแรง)
4) พนักงานเก็บค่าโดยสารรถธรรมดา สาย 54 เพศชาย อายุ 19 ปี
5) พนักงานเก็บค่าโดยสารรถธรรมดา สาย 131 เพศหญิง อายุ 52 ปี
6) พนักงานขับรถโดยสารธรรมดา สาย 36ก เพศหญิง อายุ 36 ปี
7) พนักงานเก็บค่าโดยสารรถธรรมดา สาย 178 เพศหญิง อายุ 58 ปี
8) พนักงานขับรถโดยสารธรรมดา สาย 178 เพศชาย อายุ 45 ปี
9) พนักงานขับรถโดยสารธรรมดา สาย 50 เพศชาย อายุ 56 ปี
10) พนักงานขับรถโดยสารธรรมดา สาย 18 เพศชาย อายุ 45 ปี
11) พนักงานเก็บค่าโดยสารธรรมดา สาย 18 เพศหญิง อายุ 45 ปี
12) นายท่าปล่อยรถโดยสารปรับอากาศ สาย 543 อู่บางเขน เขตการเดินรถที่ 1 เพศชาย
13) พนักงานเก็บค่าโดยสารรถธรรมดา สาย 156 เพศหญิง อายุ 35 ปี
14) พนักงานขับรถโดยสารธรรมดา สาย 95 ก เพศชาย อายุ 43 ปี
15) พนักงานขับรถโดยสารปรับอากาศ สาย 511 เพศชาย อายุ 49 ปี
16) พนักงานขับรถโดยสารปรับอากาศ สาย 23 เพศชาย อายุ 53 ปี
17) พนักงานขับรถโดยสารปรับอากาศ สาย 142 เพศชาย อายุ 30 ปี
18) พนักงานเก็บค่าโดยสารรถปรับอากาศ สาย 138 เพศชาย อายุ 51 ปี
19) พนักงานเก็บค่าโดยสารรถธรรมดา สาย 7 ก เพศหญิง อายุ 58 ปี
20) พนักงานเก็บค่าโดยสารรถปรับอากาศ สาย 37 เพศหญิง อายุ 33 ปี
21) พนักงานเก็บค่าโดยสารรถธรรมดา สาย 180 เพศหญิง อายุ 23 ปี
22) พนักงานขับรถโดยสารปรับอากาศ สาย 510 เพศชาย อายุ 52 ปี
23) พนักงานขับรถโดยสารธรรมดา สาย 34 เพศชาย อายุ 21 ปี
วันจันทร์ที่ 26 กรกฎาคม 2564
ประกาศ ขสมก. ประจำวันที่ 26 กรกฎาคม 2564​ พบพนักงานติดเชื้อไวรัส COVID-19 จำนวน 20 ราย
ประกาศ ขสมก. ประจำวันที่ 26 กรกฎาคม 2564​ พบพนักงานติดเชื้อไวรัส COVID-19 จำนวน 20 ราย
1) พนักงานขับรถโดยสารธรรมดา สาย 63 เพศชาย อายุ 39 ปี
2) พนักงานเก็บค่าโดยสารรถธรรมดา สาย 101 เพศหญิง อายุ 31 ปี
3) พนักงานการเงินและบัญชี ระดับ 3 อู่บรมราชชนนี เขตการเดินรถที่ 6 เพศชาย อายุ 54 ปี
4) พนักงานเก็บค่าโดยสารรถปรับอากาศ สาย 503 เพศหญิง อายุ 57 ปี
5) นายท่าอู่บางเขน เขตการเดินรถที่ 1 เพศชาย อายุ 51 ปี
6) พนักงานเก็บค่าโดยสารรถธรรมดา สาย 84ก เพศหญิง อายุ 32 ปี
7) พนักงานขับรถโดยสารธรรมดา สาย 84 เพศชาย อายุ 57 ปี
8) พนักงานเก็บค่าโดยสารรถธรรมดา สาย 84 เพศหญิง อายุ 56 ปี
9) พนักงานขับรถโดยสารธรรมดา สาย 26 เพศชาย อายุ 56 ปี
10) พนักงานธุรการ ระดับ 3 งานบริการ กลุ่มงานบริหารงานทั่วไป อู่บรมราชชนนี เขตการเดินรถที่ 6 เพศหญิง อายุ 51 ปี
11) พนักงานเก็บค่าโดยสารรถปรับอากาศ สาย 26 เพศหญิง อายุ 24 ปี
12) พนักงานเก็บค่าโดยสารรถปรับอากาศ สาย 107 เพศหญิง อายุ 59 ปี
13) พนักงานขับรถโดยสารปรับอากาศ สาย 522 เพศชาย อายุ 51 ปี
14) พนักงานเก็บค่าโดยสารรถธรรมดา สาย 2 เพศหญิง อายุ 39 ปี
15) พนักงานขับรถโดยสารปรับอากาศ สาย 60 เพศชาย อายุ 29 ปี
16) พนักงานเก็บค่าโดยสารรถปรับอากาศ สาย 102 เพศหญิง อายุ 49 ปี (ปัจจุบันพนักงานดังกล่าว พนักงานดังกล่าวปฏิบัติหน้าที่นายท่าอู่ฟาร์มจระเข้ และนายท่าปล่อยรถโดยสารปรับอากาศ สาย 102 ณ อู่ใต้ทางด่วนสาธุประดิษฐ์ เนื่องจากพนักงานเป็นโรคพาร์กินสัน)
17) พนักงานเก็บค่าโดยสารรถธรรมดา สาย 185 เพศหญิง อายุ 54 ปี
18) พนักงานขับรถโดยสารธรรมดา สาย 62 เพศชาย อายุ 56 ปี
19) พนักงานเก็บค่าโดยสารรถปรับอากาศ สาย 138 เพศหญิง อายุ 49 ปี
20) พนักงานเก็บค่าโดยสารรถธรรมดา สาย 62 เพศหญิง อายุ 24 ปี
วันพฤหัสบดีที่ 28 เมษายน 2565
ผู้ช่วยโฆษก ศบค. ยืนยันไม่ยกเลิก Thailand Pass เพียงแต่ลดขั้นตอนการลงทะเบียนสำหรับนักท่องเที่ยว เพื่ออำนวยความสะดวกในการเดินทาง
ผู้ช่วยโฆษก ศบค. ยืนยันไม่ยกเลิก Thailand Pass เพียงแต่ลดขั้นตอนการลงทะเบียนสำหรับนักท่องเที่ยว เพื่ออำนวยความสะดวกในการเดินทาง
วันนี้ (28 เมษายน 2565) ณ โถงกลาง ตึกสันติไมตรี ทำเนียบรัฐบาล แพทย์หญิงสุมนี วัชรสินธุ์ ผู้อำนวยการสำนักสื่อสารความเสี่ยงและพัฒนาพฤติกรรมสุขภาพ กรมควบคุมโรค กระทรวงสาธารณสุข ในฐานะผู้ช่วยโฆษก ศบค. ยืนยันไม่ยกเลิก Thailand Pass เพียงแต่ลดขั้นตอนการลงทะเบียนสำหรับนักท่องเที่ยวที่เดินทางเข้าประเทศไทย จากเดิม ประกอบด้วย 4 ส่วนหลัก ได้แก่ 1) การตรวจสอบใบรับรองการเข้ารับวัคซีน 2) หลักฐานยืนยันการจองโรงแรม 3) หลักฐานการทำประกันภัย และ 4) หลักฐานการจองการตรวจ RT-PCR ทั้งนี้ เพื่อเป็นการลดขั้นตอนและอำนวยความสะดวกให้แก่ผู้เดินทาง จึงมีการยกเลิกในส่วนของการตรวจสอบขั้นตอนการจองโรงแรม และการตรวจสอบการจองตรวจ RT-PCR ย้ำ ศบค. ติดตามสถานการณ์อย่างต่อเนื่อง และหากสถานการณ์ดีขึ้นอาจมีการพิจารณาผ่อนคลายมาตรการตามแผนการดำเนินการในระยะต่อไป
……………………….
วันจันทร์ที่ 29 พฤศจิกายน 2564
สธ. ประสานเครือข่ายควบคุมโรคระดับเขตเฝ้าระวังนักท่องเที่ยวจากแอฟริกาใต้ หากพบติดเชื้อ ให้ส่งตรวจแยกสายพันธุ์ เพื่อป้องกันควบคุมโรคทันท่วงที
กระทรวงสาธารณสุข ประสานเครือข่ายการควบคุมโรคระดับเขต เฝ้าระวังนักท่องเที่ยวจาก 8 ประเทศแอฟริกาใต้ที่เดินทางเข้ามาแล้ว หากพบติดเชื้อให้ส่งตรวจแยกสายพันธุ์ เพื่อติดตามสถานการณ์และป้องกันควบคุมโรคได้ทันท่วงที
กระทรวงสาธารณสุข ประสานเครือข่ายการควบคุมโรคระดับเขต เฝ้าระวังนักท่องเที่ยวจาก 8 ประเทศแอฟริกาใต้ที่เดินทางเข้ามาแล้ว หากพบติดเชื้อให้ส่งตรวจแยกสายพันธุ์ เพื่อติดตามสถานการณ์และป้องกันควบคุมโรคได้ทันท่วงที ย้ำประเทศไทยมีระบบเฝ้าระวังที่มีมาตรฐานระดับโลก ส่วนประชาชนขอให้ปฏิบัติตามมาตรการป้องกันส่วนบุคคลอย่างเคร่งครัด จะช่วยให้ปลอดภัยจากทุกสายพันธุ์
วันนี้ (29 พฤศจิกายน 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์เฉวตสรร นามวาท ผู้อำนวยการกองควบคุมโรคและภัยสุขภาพในภาวะฉุกเฉิน กรมควบคุมโรค แถลงสถานการณ์ในประเทศไทย ว่า วันนี้มีผู้ป่วยรักษาหาย 6,165 ราย ผู้ติดเชื้อรายใหม่ 4,753 รายและเสียชีวิต 27 ราย แนวโน้มผู้ติดเชื้อลดลงต่อเนื่อง ส่วนการฉีดวัคซีนโควิด 19 ข้อมูลถึงวันที่ 28 พฤศจิกายน 2564ฉีดแล้ว 92,360,417 โดส เข็มที่ 1 ครอบคลุม 66% ของประชากร ส่วนสถานการณ์การแพร่ระบาดของสายพันธุ์โอไมครอน นอกจากทวีปแอฟริกา 8 ประเทศ ได้แก่ นามิเบีย ซิมบับเว บอตสวานา เลโซโท เอสวาตินี โมซัมบิกแอฟริกาใต้ มาลาวี มีรายงานพบในทวีปยุโรป ได้แก่ อิตาลี เยอรมัน เนเธอร์แลนด์ อังกฤษ เบลเยียม สาธารณรัฐเช็กและเดนมาร์ก ทวีปเอเชียพบใน ฮ่องกง และอิสราเอล และทวีปออสเตรเลีย พบในประเทศออสเตรเลีย
ส่วนประเทศไทยยังไม่พบสายพันธุ์ดังกล่าว ซึ่งจากรายงานของผู้เชี่ยวชาญในแอฟริกาใต้ พบว่าผู้ติดเชื้อส่วนใหญ่มักมีอาการเล็กน้อย บางรายมีอาการน้อยกว่าผู้ที่ติดเชื้อสายพันธุ์เดลตา โดยขณะนี้มีหลายประเทศปรับมาตรการเข้าประเทศ เช่น ออสเตรเลีย ห้ามชาวต่างชาติจาก 8 ประเทศในแอฟริกาใต้ รวมทั้งหมู่เกาะเซเชลส์ เข้าประเทศ นอกจากนี้ ยังมีอังกฤษ สหภาพยุโรป สหภาพอเมริกา แคนาดา อิสราเอล สหรัฐอาหรับเอมิเรตส์ ญี่ปุ่น อิหร่าน บราซิล สิงคโปร์ ซึ่งแต่ละประเทศมีมาตรการที่แตกต่างกันออกไป
นายแพทย์เฉวตสรร กล่าวต่อว่า สำหรับประเทศไทยหลังเปิดประเทศเมื่อวันที่ 1 พฤศจิกายนที่ผ่านมามีนักท่องเที่ยวเดินทางเข้ามารวม 122,398 ราย แยกเป็นรูปแบบTest and Go 96,970 ราย Sand box 20,331 รายและระบบกักตัว 5,097 ราย พบผู้ติดเชื้อรวม 160 ราย คิดเป็น 0.13% โดยประเทศที่เดินทางเข้ามามากที่สุด ได้แก่ สหรัฐอเมริกา เยอรมนี สาธารณรัฐเช็ก เนเธอร์แลนด์ สหราชอาณาจักร ญี่ปุ่น รัสเซีย ฝรั่งเศส เกาหลีใต้ สหรัฐอาหรับเอมิเรตส์ เป็นต้น ทั้งนี้ กระทรวงสาธารณสุขจะเพิ่มความเข้มข้นในการเฝ้าระวังผู้ที่เดินทางมาจากต่างประเทศมากขึ้น โดยประสานเครือข่ายการควบคุมโรคระดับเขตติดตามนักท่องเที่ยวจาก 8 ประเทศแอฟริกาใต้ที่เข้ามาก่อนหน้านี้ หากพบการติดเชื้อจะส่งตรวจแยกสายพันธุ์เพื่อให้รู้สถานการณ์และควบคุมโรคทันท่วงที
“ในการเฝ้าระวังเชื้อสายพันธุ์ใหม่ ประเทศไทยมีระบบที่เป็นมาตรฐานระดับโลก มีการตรวจหาเชื้อในจำนวนที่เพียงพอ และส่งไปศูนย์ข้อมูลสากล ขอให้ประชาชนมั่นใจในระบบเฝ้าระวัง และปฏิบัติตามมาตรการป้องกันส่วนบุคคลอย่างเคร่งครัด ซึ่งจะช่วยให้ปลอดภัยจากเชื้อโควิดได้ทุกสายพันธุ์” นพ.เฉวตรสรรกล่าว
***************************** 29 พฤศจิกายน 2564
วันเสาร์ที่ 7 สิงหาคม 2564
ดีอีเอส เตือนอย่าหลงเชื่อข่าวปลอมสายด่วน 1668 เมื่อแจ้งไปแล้วจะมีทีมแพทย์จิตอาสาเอายาไปให้และเก็บเงิน 3,600 บาท ย้ำสายด่วน1668 เป็นการดำเนินการจากภาครัฐโดยกรมการแพทย์ ไม่มีการเรียกเงินจากประชาชนไม่ว่ากรณีใด ๆ ทั้งสิ้น
ดีอีเอส เตือนอย่าหลงเชื่อข่าวปลอมสายด่วน 1668 เมื่อแจ้งไปแล้วจะมีทีมแพทย์จิตอาสาเอายาไปให้และเก็บเงิน 3,600 บาท ย้ำสายด่วน1668 เป็นการดำเนินการจากภาครัฐโดยกรมการแพทย์ ไม่มีการเรียกเงินจากประชาชนไม่ว่ากรณีใด ๆ ทั้งสิ้น
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่า ตามที่ได้มีการส่งต่อข่าวสารในประเด็นเรื่องสายด่วน1668เมื่อแจ้งไปแล้วจะมีทีมแพทย์จิตอาสาเอายาไปให้และเก็บเงิน3,600บาททางศูนย์ต่อต้านข่าวปลอมได้ดำเนินการตรวจสอบข้อเท็จจริงโดยกรมการแพทย์กระทรวงสาธารณสุขพบว่าประเด็นดังกล่าวนั้นเป็นข้อมูลเท็จ
จากกรณีที่มีการส่งต่อข้อมูลว่าเมื่อโทรแจ้งสายด่วน1668จะมีทีมแพทย์จิตอาสาเอายาไปให้และต้องเสียเงิน3,600ให้แก่เจ้าหน้าที่นั้นทางกรมการแพทย์กระทรวงสาธารณสุขได้ตรวจสอบเรื่องดังกล่าวและชี้แจงว่าการดำเนินการดังกล่าวเป็นการดำเนินการจากภาครัฐโดยกรมการแพทย์กระทรวงสาธารณสุขโดยไม่มีการเรียกเงินจากประชาชนไม่ว่ากรณีใดๆทั้งสิ้น
โดยกรมการแพทย์เปิดให้บริการสายด่วน1668เพื่อช่วยเหลือผู้ป่วยโควิดในการหาเตียงระหว่างเวลา08.00 – 22.00น.โดยมีวัตถุประสงค์เพื่อช่วยเหลือผู้ที่ติดเชื้อโควิด19ที่ยังไม่ได้รับการดูแลรักษาในโรงพยาบาลเป้าหมายสำคัญคือ
1.ให้คำแนะนำผู้ติดเชื้อโควิด-19ในการปฏิบัติตัวการดูแลตนเองและป้องกันการแพร่กระจายของโรคในขณะที่ยังไม่ได้รับการดูแลรักษาในโรงพยาบาล
2.ช่วยเหลือผู้ติดเชื้อให้ได้รับการประสานส่งต่อเข้ารับการดูแลรักษาในโรงพยาบาลให้เร็วที่สุด
3.ติดตามประเมินการเปลี่ยนแปลงของอาการเป็นระยะเพื่อลดโอกาสเกิดความรุนแรงจากโรคในขณะที่ยังไม่ได้รับการดูแลรักษาในโรงพยาบาล
ดังนั้นขอให้ประชาชนอย่าหลงเชื่อและขอความร่วมมือไม่ส่งต่อหรือแชร์ข้อมูลจนกว่าจะตรวจสอบความถูกต้องให้ชัดเจนเสียก่อนเพื่อมิให้เกิดความสับสนและตื่นตระหนกในสังคมโดยประชาชนได้รับข้อมูลข่าวสารจากกรมการแพทย์สามารถติดตามได้ที่www.dms.go.thหรือโทร02 5906000การกระทำของผู้ที่ผลิตข่าวปลอมและผู้ที่เผยแพร่เป็นความผิดตามพ.ร.บ.ว่าด้วยการกระทำความผิดเกี่ยวกับคอมพิวเตอร์มาตรา14(2),(5)มีอัตราโทษจำคุกไม่เกิน5ปีหรือปรับไม่เกิน100,000บาทหรือทั้งจำทั้งปรับหรือกฎหมายอื่นๆที่เกี่ยวข้องโดยหน่วยงานที่เกี่ยวข้องจะดำเนินการตามกฎหมายกับผู้ที่ผลิตข่าวปลอมและผู้ที่เผยแพร่ทุกรายอย่างเด็ดขาดจริงจังและต่อเนื่องต่อไป
นอกจากนี้หากพี่น้องประชาชนพบเบาะแสการกระทำความผิดสามารถแจ้งผ่าน4ช่องทางได้แก่เว็บไซต์https://www.antifakenewscenter.com ,เฟซบุ๊กANTI-FAKE NEWS CENTER,ทวิตเตอร์@AFNCThailand,ไลน์@antifakenewscenterและช่องทางโทรศัพท์โทรสายด่วนGCC 1111ต่อ87ได้ตลอด24ชั่วโมง
***********
วันเสาร์ที่ 19 กุมภาพันธ์ 2565
ศธ. คิกออฟ “MOE SAFETY CENTER” ระบบรับแจ้งเหตุในสถานศึกษา
.....
กระทรวงศึกษาธิการ (ศธ.) เปิดระบบแจ้งเหตุความไม่ปลอดภัยในสถานศึกษา “MOE SAFETY CENTER” ซึ่งเป็นจุดเปลี่ยนครั้งสำคัญของการศึกษาไทยในการแก้ปัญหาที่มีผลต่อนักเรียน นักศึกษา ครู และบุคลากรทางการศึกษาใน 4 ด้าน ได้แก่ ภัยที่เกิดจากการใช้ความรุนแรง อุบัติเหตุ การถูกละเมิดสิทธิ์ และผลกระทบต่อสุขภาวะทางกายและจิตใจ ให้ผู้เรียนเกิดการเรียนรู้อย่างมีคุณภาพ มีความสุข สู่การยกระดับคุณภาพการศึกษาไทยในอนาคต
.
MOE SAFETY CENTER เปิดรับแจ้งเหตุผ่าน 4 ช่องทาง ได้แก่ แอปพลิเคชัน MOE Safety Center/www.MOESafetyCenter.com/LINE @MOESafetyCenter/ Call center 0-2126-6565 โดยจะมีการรายงานการแก้ไขปัญหาแบบ Real-time ช่วยให้ปัญหาที่เกิดขึ้นได้รับการแก้ไขอย่างรวดเร็ว ลดความเสี่ยง - ความรุนแรง พร้อมการติดตามความคืบหน้า ซึ่งมีความเป็นธรรมและโปร่งใสแก่ทุกฝ่าย
#ไทยคู่ฟ้า#ร่วมต้านโควิด19
-------------------
วันจันทร์ที่ 18 ตุลาคม 2564
**ข่าวจริง** กพท. ปลดล็อกให้ขายตั๋วโดยสารได้ตามความจุของเครื่องบิน มีผล 16 ตุลาคม 2564
ตามที่มีการนำเสนอข่าวสารประเด็นเรื่อง กพท. ปลดล็อกให้ขายตั๋วโดยสารได้ตามความจุของเครื่องบิน มีผล 16 ต.ค. 64 เป็นข้อมูลจริง
ตามที่มีการนำเสนอข่าวสารประเด็นเรื่อง กพท. ปลดล็อกให้ขายตั๋วโดยสารได้ตามความจุของเครื่องบิน มีผล 16 ต.ค. 64 ทางศูนย์ต่อต้านข่าวปลอมได้ดำเนินการตรวจสอบข้อเท็จจริงโดยสํานักงานการบินพลเรือนแห่งประเทศไทย กระทรวงคมนาคม พบว่าประเด็นดังกล่าวนั้น เป็นข้อมูลจริง
สำนักงานการบินพลเรือนแห่งประเทศไทย (กพท.) หรือ (CAAT) กระทรวงคมนาคม ออกประกาศแนวปฏิบัติสำหรับสายการบินและสนามบินภายในประเทศ มีผลตั้งแต่วันที่ 16 ตุลาคม พ.ศ. 2564 เป็นต้นไป ให้สายการบินขนส่งผู้โดยสารได้ตามความจุของเครื่องบิน แต่ยังงดทำการบินในระหว่างช่วงเวลาเคอร์ฟิวที่กำหนดไว้ตามข้อกำหนดออกตามความในมาตรา 9 แห่งพระราชกำหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 35)
เพื่อให้สอดคล้องตามข้อกำหนดออกตามความในมาตรา 9 แห่งพระราชกำหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 35) ประกาศ ณ วันที่ 15 ตุลาคม พ.ศ. 2564 ที่กำหนดห้ามบุคคลใดในเขตพื้นที่ควบคุมสูงสุดและเข้มงวดออกนอกเคหสถานระหว่างเวลา 23.00 น. ถึง 03.00 น. ของวันรุ่งขึ้น และการขนส่งสาธารณะสามารถรับขนได้เต็มความจุของยานพาหนะ CAAT จึงออกประกาศสำนักงานการบินพลเรือนแห่งประเทศไทย เรื่อง แนวปฏิบัติสำหรับผู้ดำเนินการสนามบินและผู้ดำเนินการเดินอากาศในเส้นทางการบินภายในประเทศ ในระหว่างสถานการณ์การแพร่ระบาดของโรคติดเชื้อไวรัสโคโรนา 2019 (โควิด – 19) (ฉบับที่ 7) กำหนดแนวปฏิบัติที่สำคัญดังนี้
1. ให้สายการบินจำกัดการปฏิบัติการบินในระหว่างช่วงเวลา ที่กำหนดไว้ตามข้อกำหนดออกตามความในมาตรา 9 แห่งพระราชกำหนดการบริหารราชการในสถานการณ์ฉุกเฉิน พ.ศ. 2548 ฉบับล่าสุด เพื่อลดผลกระทบที่อาจเกิดขึ้นกับผู้โดยสารในการเดินทางระหว่างสนามบินและที่พัก และสอดคล้องกับการบริการขนส่งสาธารณะประเภทอื่นที่ดำเนินตามข้อกำหนดและข้อปฏิบัติเดียวกัน
2. ให้สามารถมีจำนวนผู้โดยสารได้ตามความจุของอากาศยานที่ใช้ในการทำการบินเที่ยวบินนั้น ๆ และให้สายการบินพิจารณาการจัดที่นั่งในห้องโดยสารอย่างเหมาะสม และเป็นไปตามมาตรการที่กระทรวงสาธารณสุขกำหนด เพื่อการป้องกันและควบคุมโรค
โดยให้มีผลตั้งแต่วันที่ 16 ตุลาคม พ.ศ. 2564 เป็นต้นไป จนกว่าสถานการณ์ดังกล่าวจะสิ้นสุดไป หรือมีประกาศอื่นใดเพิ่มเติม ประกาศ ณ วันที่ 15 ตุลาคม พ.ศ. 2564 และเพื่อให้ประชาชนได้รับข้อมูลข่าวสารจากสำนักงานการบินพลเรือนแห่งประเทศไทย สามารถติดตามได้ที่เว็บไซต์ www.caat.or.th/th หรือโทร. 02-568-8800
หน่วยงานที่ตรวจสอบ : สำนักงานการบินพลเรือนแห่งประเทศไทย กระทรวงคมนาคม
วันจันทร์ที่ 28 มีนาคม 2565
พม. จับมือภาคีเครือข่าย จ.พิษณุโลก เร่งตั้งศูนย์ช่วยเหลือสังคมเพิ่มในตำบลบ้านกลาง ช่วยแก้ปัญหากลุ่มเปราะบางในพื้นที่ห่างไกล
พม. จับมือภาคีเครือข่าย จ.พิษณุโลก เร่งตั้งศูนย์ช่วยเหลือสังคมเพิ่มในตำบลบ้านกลาง ช่วยแก้ปัญหากลุ่มเปราะบางในพื้นที่ห่างไกล
วันที่ 27 มี.ค. 65เวลา 11.00 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)พร้อมด้วยนายรณชัย จิตรวิเศษผู้ว่าราชการจังหวัดพิษณุโลกและคณะผู้บริหารกระทรวง พม. ลงพื้นที่ตำบลบ้านกลาง อำเภอวังทอง จังหวัดพิษณุโลก เพื่อเปิดศูนย์ช่วยเหลือสังคมตำบลบ้านกลาง (บ้านเนินสว่าง) ณ วัดเนินสว่างวราราม และมอบถุงยังชีพแก่ผู้ประสบปัญหาทางสังคมกรณีฉุกเฉิน จำนวน 100 ถุง จากนั้นได้เดินทางไปเปิดศูนย์ช่วยเหลือสังคมตำบลบ้านกลาง (บ้านหนองปรือ) ณ วัดหนองปรือ และมอบถุงยังชีพแก่ผู้ประสบปัญหาทางสังคมกรณีฉุกเฉิน จำนวน 50 ถุง ทั้งนี้ ศูนย์ช่วยเหลือสังคมตำบลทั้งสองแห่งจะเป็นศูนย์กลางบูรณาการความช่วยเหลือสำหรับการให้บริการสวัสดิการสังคมแก่กลุ่มเปราะบางและประชาชนทุกช่วงวัยที่ประสบปัญหาความเดือดร้อนทางสังคมและสถานการณ์โควิด - 19 ภายใต้การให้บริการสังคมแบบเบ็ดเสร็จ ณ จุดเดียว (One Stop Service)
นายจุติกล่าวว่า รัฐบาล นำโดยพลเอก ประยุทธ์ จันทร์โอชา นายกรัฐมนตรี มีความห่วงใยประชาชนทุกกลุ่มเป้าหมายที่ประสบปัญหาต่างๆ จึงมีความมุ่งมั่นในการจัดตั้งศูนย์ช่วยเหลือสังคมตำบลขึ้นมาทั่วประเทศ โดยให้หน่วยงานของกระทรวงต่างๆ รวมทั้งกระทรวง พม. ในพื้นที่ ได้เข้ามาทำงานให้ความช่วยเหลือพี่น้องประชาชนร่วมกันกับภาคีเครือข่ายทุกภาคส่วน อาทิ องค์กรปกครองส่วนท้องถิ่น ภาครัฐ ภาคเอกชน และภาคประชาสังคม รวมทั้งอาสาสมัครพัฒนาสังคมและความมั่นคงของมนุษย์ (อพม.) สำหรับการลงพื้นที่ครั้งนี้ พบว่า ตำบลบ้านกลาง เป็นพื้นที่ที่มีสภาพหลากหลายและต้องได้รับการพัฒนาคุณภาพชีวิตเร่งด่วน ตั้งแต่ปัญหาด้านรายได้ เนื่องจากไม่มีงานทำ มีรายได้ไม่แน่นอนและไม่เพียงพอ ไม่มีทุนประกอบอาชีพ มีหนี้สิน และปัญหาด้านที่อยู่อาศัยที่ไม่มั่นคง รวมทั้งปัญหาด้านสุขภาพ เนื่องจากป่วยเป็นโรคร้ายแรง เจ็บป่วยเรื้อรัง ผู้สูงอายุป่วยติดเตียง และพิการ
นายจุติกล่าวเพิ่มเติมว่า นอกจากนี้ ตำบลบ้านกลาง ยังมีพื้นที่ขนาดใหญ่และมีความยากลำบากมากที่สุดในอำเภอวังทอง จึงจำเป็นต้องจัดตั้งศูนย์ช่วยเหลือสังคมตำบลหลายแห่งให้ครอบคลุมการช่วยเหลือพี่น้องประชาชนอย่างทั่วถึงและรวดเร็ว โดยไม่ต้องเดินทางไกลเข้ามาติดต่อขอความช่วยเหลือในตัวเมือง โดยวันนี้ ตนได้มาเปิดศูนย์ฯ เพิ่มอีก 2 แห่ง คือ ศูนย์ช่วยเหลือสังคมตำบลบ้านกลาง(บ้านหนองปรือ) และศูนย์ช่วยเหลือสังคมตำบลบ้านกลาง (บ้านเนินสว่าง) หลังจากวานนี้ (26 มี.ค. 65) ได้ไปเปิดศูนย์ช่วยเหลือสังคมตำบลบ้านกลาง (บ้านใหม่ชัยเจริญ) และศูนย์ช่วยเหลือสังคมตำบลบ้านกลาง (บ้านน้ำยาง)
วันอังคารที่ 22 กุมภาพันธ์ 2565
กรมบัญชีกลาง ชี้แจงเกี่ยวกับบำเหน็จบำนาญในปัจจุบัน ไม่มีปรับลดหรือยกเลิกแต่อย่างใด ย้ำ!! อย่าหลงเชื่อข่าวลือ
ตามที่มีการแชร์ข้อความในสื่อออนไลน์เกี่ยวกับการยกเลิกบำนาญ การลดเงินบำนาญ การเพิ่มเงินบำนาญ และการรื้อระบบบำนาญ เป็นต้น ซึ่งข้อความดังกล่าวไม่เป็นความจริง ก่อให้เกิดความเข้าใจที่ไม่ถูกต้องและตื่นตระหนก
นางสาววารี แว่นแก้ว รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า ตามที่มีการแชร์ข้อความในสื่อออนไลน์เกี่ยวกับการยกเลิกบำนาญ การลดเงินบำนาญ การเพิ่มเงินบำนาญ และการรื้อระบบบำนาญ เป็นต้น ซึ่งข้อความดังกล่าวไม่เป็นความจริง ก่อให้เกิดความเข้าใจที่ไม่ถูกต้องและตื่นตระหนก
“กรมบัญชีกลางในฐานะหน่วยงานที่กำกับดูแลเกี่ยวกับเงินบำเหน็จ บำนาญข้าราชการ ขอชี้แจงว่า ปัจจุบันกรมบัญชีกลางยังไม่ได้รับนโยบายให้ลดหรือเพิ่ม รวมทั้งยกเลิกการจ่ายเงินบำนาญให้แก่ข้าราชการบำนาญ อีกทั้ง พระราชบัญญัติบำเหน็จบำนาญข้าราชการ พ.ศ. 2494 และที่แก้ไขเพิ่มเติม ได้นิยามคำว่าบำนาญ หมายถึง เงินตอบแทนความชอบที่ได้รับราชการมาซึ่งจ่ายเป็นรายเดือน กล่าวคือ มีเจตนารมณ์ที่จะตอบแทนการเสียสละปฏิบัติงานให้กับประเทศมาด้วยดีเป็นระยะเวลาหนึ่ง ดังนั้น จึงขอเตือนให้ผู้ที่เกี่ยวข้อง อย่าหลงเชื่อข้อความดังกล่าว ทั้งนี้ ขอให้ติดตามข่าวสารจากช่องทางต่าง ๆ ของกรมบัญชีกลางเท่านั้น หรือสอบถามได้ที่ Call Center กรมบัญชีกลาง 02 270 6400” โฆษกกรมบัญชีกลางกล่าว
วันศุกร์ที่ 20 พฤษภาคม 2565
โฆษกรัฐบาล ชี้ข้อเท็จจริงการจัดเวทีเสวนา “ถามมา ตอบไป Better THAILAND OPEN DIALOGUE เพื่อประเทศไทยที่ดีกว่า” เป็นความร่วมมือของภาครัฐ เอกชน ประชาชน  เพื่อเดินหน้าประเทศ
โฆษกรัฐบาล ชี้ข้อเท็จจริงการจัดเวทีเสวนา “ถามมา ตอบไป Better THAILAND OPEN DIALOGUE เพื่อประเทศไทยที่ดีกว่า” เป็นความร่วมมือของภาครัฐ เอกชน ประชาชน  เพื่อเดินหน้าประเทศ  โดยภาคเอกชนเป็นสปอนเซอร์ค่าใช้จ่ายในการจัดงาน
วันนี้ 20 พฤษภาคม 2565 นายธนกร วังบุญคงชนะ โฆษกประจำสำนักนายกรัฐมนตรี ชี้แจงต่อกรณีกระแสข่าวการจัดงานเสวนาเวที “ถามมา ตอบไป Better THAILAND OPEN DIALOGUE เพื่อประเทศไทยที่ดีกว่า” ซึ่งจัดขึ้นระหว่างวันที่ 19 – 20 พฤษภาคม 2565 ณ รอยัล พารากอน ฮอล์ สยามพารากอน ใช้งบประมาณรัฐจำนวนมาก นั้น
โฆษกประจำสำนักนายกรัฐมนตรีกล่าวว่าเวทีเสวนานี้ ไม่ได้ใช้งบประมาณจากภาครัฐในการจัด ซึ่งจัดโดยความร่วมมือของสมาคมนิสิตเก่าวิศวกรรมศาสตร์แห่งจุฬาลงกรณ์มหาวิทยาลัย สมาคมนิสิตเก่าคณะพาณิชยศาสตร์และการบัญชีแห่งจุฬาลงกรณ์มหาวิทยาลัย สมาคมนิสิตเก่าเศรษฐศาสตร์แห่งจุฬาลงกรณ์มหาวิทยาลัย จับมือ คณะกรรมการร่วมภาคเอกชน 3 สถาบัน (กกร.) ได้แก่ สภาหอการค้าแห่งประเทศไทย สภาอุตสาหกรรมแห่งประเทศไทย และ สมาคมธนาคารไทย ซึ่งมีการสนับสนุนงบประมาณในการจัดจากบริษัทในเครือของกลุ่ม ปตท. และภาคเอกชนที่สนใจได้ให้การสนับสนุนเพิ่มเติม ที่เห็นประโยชน์ในการนำเสนอผลงานของรัฐบาลและสื่อสารถึงโอกาสในการพัฒนาประเทศชาติ ดังที่เคยให้ข่าวไปเมื่อวันที่ 18 พฤษภาคม 2565 ยืนยันว่าไม่มีการใช้งบประมาณภาครัฐแม้แต่นิดเดียว
ซึ่งการที่นายกรัฐมนตรี รองนายกรัฐมนตรี และรัฐมนตรีได้กรุณาเข้าร่วมงานเสวนาฯ เนื่องจากมีเจตนาที่ดีต่อประเทศชาติ เห็นประโยชน์ที่ประชาชนจะได้รับจากการรับฟังในเวทีนี้ จึงขอชี้แจงให้เข้าใจถึงข้อเท็จจริงเพื่อไม่ให้เกิดความสับสนวิพากษ์วิจารณ์ในสังคม
********************
วันศุกร์ที่ 10 ธันวาคม 2564
โฆษกรัฐบาลเผย "นายกฯ" ปลื้มดัชนีความเชื่อมั่นผู้บริโภคเพิ่มสูงติดต่อกัน 4 เดือน
โฆษกรัฐบาลเผย "นายกฯ" ปลื้มดัชนีความเชื่อมั่นผู้บริโภคเพิ่มสูงติดต่อกัน 4 เดือน  เน้นย้ำกระตุ้นเศรษฐกิจปลายปีสร้างความเชื่อมั่นเพิ่ม
วันนี้ 10 ธ.ค. 64 นายธนกร วังบุญคงชนะ โฆษกประจำสำนักนายกรัฐมนตรี เผยว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบรายงานดัชนีความเชื่อมั่นผู้บริโภคประจำเดือนพฤศจิกายน 2564 โดยสำนักงานนโยบายและยุทธศาสตร์การค้า (สนค.) พอใจตัวเลขดัชนีความเชื่อมั่นผู้บริโภคโดยรวมประจำเดือน พฤศจิกายน 2564 ที่ปรับตัวสูงขึ้น ปรับตัวขึ้นมาอยู่ที่ 45.2 จากเดิมที่ 43.4  ในเดือนตุลาคม เป็นการปรับเพิ่มขึ้นอย่างเนื่อง 4 เดือนติดต่อกัน ขณะที่ศูนย์พยากรณ์เศรษฐกิจและธุรกิจ มหาวิทยาลัยหอการค้าไทย ก็รายงานผลการสำรวจความเชื่อมั่นเกี่ยวกับเศรษฐกิจไทยเดือนพฤศจิกายน 2564 โดยดัชนีความเชื่อมั่นของผู้บริโภค (Consumer Confidence Index: CCI) ปรับตัวดีขึ้นจากระดับ 43.9 ในเดือน ต.ค. เป็น 44.9 ในเดือน พ.ย. 2564 นับว่าความเชื่อมั่นปรับตัวดีขึ้นต่อเนื่องเป็นเดือนที่ 3 และอยู่ในระดับสูงสุดในรอบ 7เดือนหลังจากการเปิดประเทศ
โฆษกประจำสำนักนายกรัฐมนตรี  กล่าวต่อว่า ปัจจัยสำคัญที่ส่งผลต่อความเชื่อมั่นผู้บริโภค ได้แก่ปัจจัย เรื่องภัยพิบัติ/โรคระบาด ส่งผลต่อความเชื่อมั่นผู้บริโภคมากที่สุด คิดเป็น ร้อยละ 34.33 รองลงมาคือ ปัจจัยด้านเศรษฐกิจไทย คิดเป็นร้อยละ 28.79 ปัจจัยด้านมาตรการของภาครัฐ คิดเป็นร้อยละ 15.41 ปัจจัยด้านการเมือง คิดเป็นร้อยละ 7.07 ปัจจัยด้านเศรษฐกิจโลก คิดเป็นร้อยละ 5.22 ปัจจัยด้าน สังคม/ความมั่นคง คิดเป็นร้อยละ 3.79และปัจจัยด้านราคาสินค้าเกษตร คิดเป็นร้อยละ 5.38 ตามลำดับ
“สถานการณ์การแพร่ระบาดของไวรัส Covid –19 ที่ปรับตัวดีขึ้นอย่าง ต่อเนื่อง การเปิดประเทศรับนักท่องเที่ยวต่างชาติ ประชาชนคลายความกังวลเกี่ยวกับการแพร่ระบาดของไวรัส Covid–19 และท่องเที่ยวภายในประเทศมากขึ้น ส่งผลให้ภาคการท่องเที่ยวเริ่มกลับมาดำเนินการได้ในช่วงปลายปีนี้ ประกอบกับการผ่อนคลายมาตรการของรัฐบาล อาทิ ผ่อนคลายมาตรการล็อกดาวน์ การลด/ยุติเวลาเคอร์ฟิว การประกาศเปิดประเทศ ทำให้ภาคเอกชนสามารถกลับมาดำเนินธุรกิจได้เพิ่มมากขึ้น รวมทั้งเศรษฐกิจภายในประเทศที่ฟื้นตัวตามการส่งออกที่ขยายตัวต่อเนื่อง ส่งผลให้ความเชื่อมั่นภาวะเศรษฐกิจของผู้บริโภคปรับตัวดีขึ้นอย่างต่อเนื่อง ประกอบกับการตรึงราคาน้ำมันดีเซลไม่เกิน 30 บาทต่อลิตร ที่ครม.ได้มีมติเห็นชอบ ให้สำนักงานกองทุนน้ำมันเชื้อเพลิงตรึงราคาน้ำมันดีเซลไว้ เพื่อรักษาเสถียรภาพน้ำมันดีเซล ก็ส่งผลเชิงบวกต่อความเชื่อมั่นของผู้บริโภค  ทำให้การจับจ่ายใช้สอยของคนไทยในการบริโภคและการท่องเที่ยวเพิ่มขึ้น และคาดว่า โครงการ/แผนงานที่แต่ละกระทรวงจัดเตรียมเพื่อ มอบเป็นของขวัญปีใหม่แก่พี่น้องคนไทย ตามข้อสั่งการของนายกรัฐมตรี จะยิ่งช่วยเสริมบรรยากาศเศรษฐกิจ กระตุ้นการใช้จ่ายในช่วงปลายปีนี้ด้วย” นายธนกร กล่าว
วันอาทิตย์ที่ 13 มีนาคม 2565
โครงการแก้หนี้ครูคืบหน้า! ศธ. ตั้งสถานีแก้หนี้ครู 558 แห่งทั่วประเทศ มียอดลงทะเบียนร่วมโครงการฯ แล้วกว่า 2.9 หมื่นราย
.....
รัฐบาลตั้งเป้า ปี 65 เป็น “ปีแห่งการแก้หนี้ภาคครัวเรือน” ซึ่งรวมถึงกลุ่มครูและบุคลากรทางการศึกษา ที่มีหนี้สินรวมกว่า 1.4 ล้านล้านบาท พล.อ.ประยุทธ์ จันทร์โอชา นายกรัฐมนตรี และ รมว.กลาโหม จึงได้ติดตามการแก้ไขปัญหาหนี้ครูอย่างต่อเนื่อง โดยกำชับให้มีการดำเนินการอย่างเคร่งครัด โปร่งใส และเป็นธรรม
.
ล่าสุด กระทรวงศึกษาธิการ (ศธ.) ได้ตั้งคณะกรรมการแก้ไขปัญหาหนี้สินครูและบุคลากรทางการศึกษา มุ่งลดภาระหนี้โดยรวมให้น้อยลง ให้ครูมีรายได้ต่อเดือนเหลือไม่น้อยกว่า 30% ร่วมมือกับสหกรณ์ออมทรัพย์ครูปรับอัตราดอกเบี้ย พร้อมตั้งสถานีแก้หนี้ครู 558 แห่งทั่วประเทศ
.
รวมถึงเปิดโครงการ “สร้างโอกาสใหม่ให้ครูไทย” ให้ครูและบุคลากรทางศึกษาแจ้งความประสงค์เข้าสู่กระบวนการแก้ปัญหาหนี้สิน ซึ่งมีผู้ลงทะเบียนแล้ว 29,817 ราย (ข้อมูล ณ วันที่ 10 มี.ค. 65)
#ไทยคู่ฟ้า#ร่วมต้านโควิด19
-------------------
วันศุกร์ที่ 4 กุมภาพันธ์ 2565
นายกฯ ลงนามในคำสั่งมอบสัญชาติไทยโค้ชเช และขอบคุณทุกส่วนที่เกี่ยวข้องกับข่าวดี WADA ปลดล็อกไทยแล้ว
นายกฯ ลงนามในคำสั่งมอบสัญชาติไทยโค้ชเช และขอบคุณทุกส่วนที่เกี่ยวข้องกับข่าวดี WADA ปลดล็อกไทยแล้ว
วันที่ 4 กุมภาพันธ์ 2565 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ลงนามในคำสั่งมอบสัญชาติไทยเพิ่มเติมประจำปีตามวาระ ส่งผลให้ นายชเว ยอง ซอก หรือโค้ชเช หัวหน้าผู้ฝึกสอนนักกีฬาเทควันโดทีมชาติไทย ได้รับสัญชาติไทยตามร้องขอ
นายธนกรฯ กล่าวว่า โค้ชเช หรือ ชื่อไทย "ชัชชัย ชเว" เป็นบุคคลที่ทำคุณประโยชน์กับวงการกีฬาเทควันโดทีมชาติไทยมาอย่างยาวนาน เป็นผู้อยู่เบื้องหลังของนักกีฬาเทควันโดหลายคนในโอลิมปิกเกมส์ ตั้งแต่ ปี 2547 เหรียญทองแดงโอลิมปิก ที่เอเธนส์ ประเทศกรีซ จาก เยาวภา บุรพลชัย ปี 2551 เหรียญเงินโอลิมปิก ที่ปักกิ่ง ประเทศสาธารณรัฐประชาชนจีน จาก บุตรี เผือดผ่อง ปี 2555 เหรียญทองแดงโอลิมปิก ที่ลอนดอน ประเทศอังกฤษ จาก ชนาธิป ซ้อนขำ และปี 2564 เหรียญทองโอลิมปิก ที่โตเกียว ประเทศญี่ปุ่น จาก พาณิภัค วงศ์พัฒนกิจ
นายกรัฐมนตรี ร่วมยินดีกับโค้ชเช ที่ได้รับสัญชาติไทยเป็นที่เรียบร้อย ชื่นชมการทำงานที่โค้ชเชทุ่มเทให้วงการกีฬาไทยตลอดมา ขอขอบคุณที่โค้ชเชรักประเทศไทย อยากได้สัญชาติไทย และขอเป็นกำลังใจให้ โค้ชเช ทำหน้าที่ให้กับทีมนักกีฬาไทยอย่างเต็มภาคภูมิ นำชัยชนะในการแข่งขันกีฬาครั้งต่อๆ ไป เพื่อเป็นขวัญและกำลังใจให้กับแฟนกีฬาชาวไทย
ในโอกาสนี้ นายธนกรฯ กล่าวถึงอีกข่าวดีของวงการกีฬาไทย ซึ่งองค์กรต่อต้านการใช้สารต้องห้ามโลก (World Anti-Doping Agency: WADA) ได้ปลดไทยออกจากรายชื่อผู้ที่ไม่ปฏิบัติตามกฎของ WADA โดยมีผลทันที ซึ่งจะทำให้นักกีฬาไทยที่เข้าร่วมการแข่งขันรายการที่ WADA และคณะกรรมการโอลิมปิกสากลเป็นผู้ดูแลสามารถชักธงชาติ เพลงชาติของประเทศตนเองในการแข่งขันได้
“นายกรัฐมนตรีขอบคุณหน่วยงานที่เกี่ยวข้องที่ร่วมแก้ไขปัญหาจนสำเร็จลุล่วง นับเป็นข่าวดีแก่วงการกีฬาไทย ซึ่งการปลดชื่อไทยครั้งนี้ ส่งผลสำคัญคือไทยจะมีสิทธิเสนอตัวเป็นเจ้าภาพการจัดการแข่งขันกีฬา ซึ่งจะเป็นโอกาสในอุตสาหกรรมการกีฬาและการท่องเที่ยว ส่งผลถึงการฟื้นตัวทางเศรษฐกิจของไทยในอนาคต รวมทั้ง การปลดล็อคเรื่องการชักธงชาติไทยในการแข่งขันกีฬาระดับนานาชาติจะส่งผลถึงกำลังใจของแฟนกีฬาชาวไทยด้วย” นายธนกรฯ กล่าว
วันอังคารที่ 2 สิงหาคม 2565
ผู้ตรวจราชการ ก.ดิจิทัลฯ ลงพื้นที่ติดตามความคืบหน้าศูนย์ดิจิทัลชุมชนฯ และโครงการ Smart City ใน จ.สมุทรสาคร
ผู้ตรวจราชการ ก.ดิจิทัลฯ ลงพื้นที่ติดตามความคืบหน้าศูนย์ดิจิทัลชุมชน โครงการบริการอินเทอร์เน็ตสาธารณะสู่ชุมชน โครงการเน็ตประชารัฐ/เครือข่ายอาสาสมัครดิจิทัล (อสด.) การนำสายสื่อสารลงดิน และโครงการ Smart City ใน จ.สมุทรสาคร
เมื่อวันที่2สิงหาคม2565พ.ต.อ.ดร.อัครพลบุณโยปัษฎัมภ์ผู้ตรวจราชการกระทรวงดิจิทัลเพื่อเศรษฐกิจและสังคมและคณะลงพื้นที่ตรวจราชการตามแผนการตรวจราชการกระทรวงดิจิทัลเพื่อเศรษฐกิจและสังคมประจำปีงบประมาณพ.ศ. 2565รอบครึ่งปีหลังณจังหวัดสมุทรสาครโดยได้เข้าพบหารือข้อราชการกับนายณรงค์รักร้อยผู้ว่าราชการจังหวัดสมุทรสาครพร้อมทั้งประชุมร่วมกับหัวหน้าหน่วยงานสังกัดกระทรวงฯในพื้นที่เพื่อตรวจเยี่ยมให้กำลังใจและรับฟังสรุปผลการดำเนินงานสำคัญรวมทั้งปัญหา/อุปสรรคในการดำเนินงานต่างๆอาทิโครงการยกระดับศูนย์การเรียนICTชุมชนสู่ศูนย์ดิจิทัลชุมชนโครงการบริการอินเทอร์เน็ตสาธารณะสู่ชุมชนโครงการเน็ตประชารัฐ/เครือข่ายอาสาสมัครดิจิทัล(อสด.)การนำสายสื่อสารลงดินโครงการSmart Cityการขับเคลื่อนงานดิจิทัลเพื่อเศรษฐกิจและสังคมในระดับจังหวัดเป็นต้นพร้อมให้ข้อแนะนำ/แนวทางการดำเนินงานที่สอดคล้องกับนโยบายของกระทรวงโดยขอให้ยึดประชาชนเป็นสำคัญในการดำเนินงานต่างๆมีวิสัยทัศน์เชิงนวัตกรรมเน้นการทำงานแบบบูรณาการร่วมกันประสานความร่วมมือของทุกหน่วยงานและเอื้ออำนวยภารกิจซึ่งกันและกันจากนั้นได้ตรวจเยี่ยมการดำเนินงานของศูนย์บริการลูกค้าเอ็นที(GECC)สาขาสมุทรสาครและศูนย์ดิจิทัลชุมชนโรงเรียนวัดยกกระบัตรตำบลกระบัตรอำเภอบ้านแพ้วซึ่งศูนย์ฯดังกล่าวมีการบริหารจัดการเพื่อให้บริการประชาชนในชุมชนรวมทั้งนักเรียนในโรงเรียนได้ใช้ประโยชน์อย่างคุ้มค่าเป็นไปตามเป้าหมายของโครงการฯ
*****************
วันพฤหัสบดีที่ 2 ธันวาคม 2564
กรมทางหลวงชนบท รายงานสถานการณ์ถนนที่ได้รับผลกระทบจากอุทกภัยในพื้นที่ภาคใต้ 5 จังหวัดประจำวันที่ 2 ธันวาคม 2564 เวลา 17.00 น. สามารถสัญจรผ่านได้ 4 สายทาง ไม่สามารถผ่านได้ 8 สายทาง
กรมทางหลวงชนบท รายงานสถานการณ์ถนนที่ได้รับผลกระทบจากอุทกภัยในพื้นที่ภาคใต้ 5 จังหวัดประจำวันที่ 2 ธันวาคม 2564 เวลา 17.00 น. สามารถสัญจรผ่านได้ 4 สายทาง ไม่สามารถผ่านได้ 8 สายทาง
กรมทางหลวงชนบท (ทช.) กระทรวงคมนาคม โดยสำนักบำรุงทาง รายงานถึงสถานการณ์อุทกภัยประจำวันที่ 2 ธันวาคม 2564 เวลา 17.00 น. ว่า มีถนนทางหลวงชนบทที่ประสบอุทกภัยในพื้นที่ 5 จังหวัด ได้แก่ สุราษฎร์ธานี นครศรีธรรมราช พัทลุง ตรัง และชุมพร รวม 12 สายทาง สามารถสัญจรผ่านได้ 4 สายทาง และไม่สามารถผ่านได้ 8 สายทาง แบ่งเป็น น้ำท่วมสูง 7 สายทาง (7 แห่ง) ทางขาด โครงสร้างทางชำรุด กัดเซาะ 1 สายทาง (1 แห่ง) รายละเอียดดังนี้
1. สายทาง สฎ.2036 แยก ทล.41 (กม. ที่ 180+575) - บ้านแม่แขก อำเภอพุนพิน จังหวัดสุราษฎร์ธานี น้ำท่วมสูง 50 เซนติเมตร (ช่วง กม. ที่ 3+000 - 11+100)
2. สายทาง ชพ.4011 แยก ทล.4198 (กม. ที่ 14+350) - บ้านท้องเกร็ง อำเภอทุ่งตะโก และสวี จังหวัดชุมพร เส้นทางขาด (ช่วง กม. ที่ 5+000 - 5+100 และช่วง กม. ที่ 5+400 - 5+450)
3. สายทาง ชพ.2016 แยก ทล.41 (กม. ที่ 52+600) - บ้านหนองไม้แก่น อำเภอทุ่งตะโก จังหวัดชุมพร น้ำท่วมสูง 40 เซนติเมตร (ช่วง กม. ที่ 3+500 - 4+600)
4. สายทาง ชพ.2032 แยก ทล.41 (กม. ที่ 33+650) - บ้านในแหลม อำเภอสวี จังหวัดชุมพร น้ำท่วมสูง 120 เซนติเมตร (ช่วง กม. ที่ 0+000 - 1+250 และช่วง กม. ที่ 2+500 - 6+500)
5. สายทาง ชพ.2063 แยก ทล.41 (กม. ที่ 44+950) - เทศบาลปากตะโก อำเภอทุ่งตะโก จังหวัดชุมพร น้ำท่วมสูง 120 เซนติเมตร (ช่วง กม. ที่ 2+500 - 3+000)
6. สายทาง พท.1002 แยก ทล.4 (กม. ที่ 1178+082) - บ้านคู อำเภอเมือง และกงหรา จังหวัดพัทลุง น้ำท่วมสูง 60 เซนติเมตร (ช่วง กม. ที่ 2+200 - 6+700)
7. สายทาง พท.1021 แยก ทล.4 (กม. ที่ 1157+700) - บ้านทุ่งนาชี อำเภอเมือง ศรีนครินทร์ และกงหรา จังหวัดพัทลุง น้ำท่วมสูง 50 เซนติเมตร (ช่วง กม. ที่ 14+800 - 15+600)
8. สายทาง นศ.4021 แยก ทล.4151 - บ้านบางคลุ้ง อำเภอเชียรใหญ่ และชะอวด จังหวัดนครศรีธรรมราช น้ำท่วมสูง 50 เซนติเมตร (ช่วง กม. ที่ 14+900 - 16+750)
ทั้งนี้ ทช. ได้ดำเนินการติดตั้งป้ายเตือน ป้ายแนะนำเส้นทางเลี่ยงบริเวณสายทางที่ได้รับผลกระทบจากอุทกภัยเพื่อแจ้งให้ประชาชนใช้ความระมัดระวังในการขับขี่เป็นที่เรียบร้อยแล้ว พร้อมทั้งได้จัดเจ้าหน้าที่ติดตามสถานการณ์อุทกภัยอย่างใกล้ชิด เตรียมลงพื้นที่ฟื้นฟูเส้นทางทันทีหลังระดับน้ำลดลง ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม หากเกิดเหตุอุทกภัยบริเวณสายทาง สามารถแจ้งเหตุได้ที่สายด่วนกรมทางหลวงชนบท โทร. 1146
วันจันทร์ที่ 28 มิถุนายน 2564
นายกฯ ยืนยันดูแลประชาชนทุกกลุ่มที่ได้รับผลกระทบ โดยระยะ 1 เดือน เน้นดูแลผู้ได้รับผลกระทบจากประกาศฉบับที่ 25 ใน 6 จังหวัดก่อนขยายไปสู่กิจกรรมอื่นต่อไป
นายกรัฐมนตรียืนยันดูแลประชาชนทุกกลุ่มที่ได้รับผลกระทบ โดยระยะ 1 เดือน เน้นดูแลผู้ได้รับผลกระทบจากประกาศฉบับที่ 25 ใน 6 จังหวัดก่อนขยายไปสู่กิจกรรมอื่นต่อไป
วันนี้ เวลา 12.45 น. (28 มิถุนายน 2564) ณ ทำเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แถลงภายหลังการประชุมหารือถึงการเยียวยาประชาชนผู้ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (โควิด – 19) และมาตรการช่วยเหลือเพิ่มเติมสำหรับผู้ได้รับผลกระทบจากคำสั่งมาตรการการแพร่ระบาด covid -19 ตามความในมาตรา 9 แห่งพระราช กำหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 25) ใน 6 จังหวัดก่อน เป็นระยะเวลา 1 เดือน โดยรัฐบาลและกองทุนประกันสังคมได้เตรียมงบประมาณไว้แล้ว ประมาณ 7,500 ล้านบาท สำหรับกิจการใน 6 จังหวัด ได้แก่ก่อสร้าง ที่พักแรมอำนวยการด้านอาหาร ศิลปะบันเทิง และนันทนาการ โดยรัฐบาลจะได้จ่ายเพิ่มเติมให้ลูกจ้าง ในระบบประกันสังคมจำนวน 2,000 บาท ต่อคน ส่วนนายจ้างหรือผู้ประกอบการจะได้รับเงินช่วยเหลือ 3,000 บาท/คน ของลูกจ้างที่อยู่ในสถานประกอบการหรือบริษัทสูงสุดไม่เกิน 200 คน เป็นเวลา 1 เดือน รวมถึงกระทรวงแรงงานเข้าไปดูแลในการชดเชย50% ของค่าจ้าง รวมทั้งการดูในเรื่องอาหารด้วย โดยเฉพาะจะพิจารณานำอาหารจากร้านผู้ประกอบการรายย่อยเข้าไปช่วยสนับสนุนจัดส่งให้กับแคมป์คนงานที่ได้รับผลกระทบ ซึ่งจะสามารถช่วยสร้างรายได้ ผู้ประกอบการร้านอาหารได้อีกทางหนึ่ง
นายกรัฐมนตรียังยืนยันว่า รัฐบาลดูแลประชาชนทุกกลุ่มที่ได้รับผลกระทบในขณะนี้ และจะดำเนินการทุกอย่างอย่างเป็นระบบ รอบคอบรัดกุม เพื่อ ไม่ให้เกิดปัญหาในอนาคต ทั้งนี้มาตรการ ดูแลผลกระทบดังกล่าว จะนำเข้าหารือที่ประชุมคณะรัฐมนตรีในวันพรุ่งนี้
นายกรัฐมนตรี ยังกล่าวว่า วันนี้ได้มีการหารือกันในส่วนภาครัฐ กระทรวงที่เกี่ยวข้อง บุคลากรทางการแพทย์เพื่อรับฟังความคิดเห็นทุกภาคส่วนก่อนออกมาตรการต่างๆ โดยเฉพาะผู้ได้รับผลกระทบในคัตเตอร์แรงงานและ 6 จังหวัด ตามที่ได้ประกาศออกไป ซึ่งในระยะต่อไปก็จะมีการดำเนินการให้ทั่วถึง ไปยังกิจกรรมอื่นๆ ด้วยเหมือนเช่นที่ผ่านมา รวมทั้งจะมีการพิจารณามาตรการใหม่ๆ ออกมาด้วย ส่วนโครงการคนละครึ่งก็ยังดำเนินการ เป็นไปตามกำหนดที่วางไว้
นายกรัฐมนตรียังแสดงความห่วงใย กรณีที่มีแรงงานหนีกลับบ้านนั้น ได้สั่งการเจ้าหน้าที่ทหาร ตำรวจพลเรือนปฏิบัติหน้าที่ดูแล เพื่อป้องกันการเคลื่อนย้ายกลับบ้าน เพื่อป้องกันระมัดระวังไม่ให้ไปแพร่เชื้อที่อื่น พร้อมยืนยันภูเก็ตsandbox จะเปิดในวันที่ 1 กรกฎาคมนี้ ควบคู่กับการมีมาตรการด้านสาธารณสุขในการดูแลอย่างเหมาะสม เป็นไปตามที่กำหนดและขอให้ทุกคนช่วยกัน
ส่วนเรื่องเตียงสนาม นายกรัฐมนตรี ย้ำกำลังเร่งดำเนินการโดยเฉพาะในส่วนสีแดงให้ได้มากขึ้น เพราะนอกจากมีเครื่องมือ สถานที่แล้ว สิ่งสำคัญต้องมีบุคลากรทางการแพทย์ โดยจะพิจารณานำบุคลากรทางการแพทย์ที่กำลังจะจบเข้ามาช่วยอีกทางหนึ่ง ซึ่งการดำเนินการทุกอย่างมีการรับฟังความคิดเห็นทุกภาคส่วนรวมถึงภาคประชาชน ก่อนนำมาสู่การออกมาตรการต่างๆ
นายกรัฐมนตรียังยืนยันไม่หวั่นไหวกับสถานการณ์ม็อบ ที่มีการเคลื่อนไหว เพราะทำทุกอย่างด้วยเจตนารมณ์บริสุทธิ์และรักประชาชน ขณะนี้ทุกภาคส่วนและภาครัฐบาลช่วยกันทั้งหมดในการดำเนินการอย่างเต็มที่ในการดูแลประชาชน
———————
กลุ่มประชาสัมพันธ์และเผยแพร่ สำนักโฆษก
วันจันทร์ที่ 8 พฤศจิกายน 2564
อย. ย้ำ! ให้ใช้ชุดตรวจโควิด-19 ที่ผ่านการอนุญาตแล้วเท่านั้น ป้องกันผลบวกลวงได้
....
สำนักงานคณะกรรมการอาหารและยา (อย.) ชี้แจง กรณีครูและนักเรียน จ.มุกดาหาร ตรวจหาเชื้อโควิด-19 ด้วยชุดตรวจ ATK แล้วปรากฏผลบวกลวงจำนวนมากนั้น
.
พบว่า เป็นชุดตรวจยี่ห้อ Dvot SARS-CoV-2 Antigen test Kit ซึ่งทางโรงเรียนได้รับบริจาคมา โดยชุดตรวจดังกล่าว เป็นชุดตรวจที่ไม่ได้รับอนุญาตจาก อย. และจากกรณีที่เกิดขึ้น ขอให้ทุกภาคส่วนต้องระมัดระวังในการนำชุดตรวจ ATK ไปตรวจคัดกรองการติดเชื้อโควิด-19 ให้บุคลากรในหน่วยงานของตนเอง
.
หากประชาชน/หน่วยงานประสงค์จะซื้อชุดตรวจ ควรตรวจสอบยี่ห้อที่ได้รับอนุญาตเสียก่อน โดยตรวจสอบได้ที่ คลิกhttps://www.fda.moph.go.th/sites/Medical/
.
กรณีที่มีเชื้อจำนวนไม่มาก หรืออยู่ในช่วงการติดเชื้อระยะแรก "ผลที่ได้อาจเป็นลบ" ดังนั้น หากมีประวัติที่มีความเสี่ยงสูง หรือใกล้ชิดกับผู้ติดเชื้อให้ตรวจซ้ำอีกครั้งในช่วง 3 - 5 วัน
#ไทยคู่ฟ้า#ร่วมต้านโควิด19
-------------------
วันอังคารที่ 15 มิถุนายน 2564
นายกรัฐมนตรียกย่องสปิริตทีมวอลเลย์บอลหญิงของไทย เสียสละอาสารวมพลังทำหน้าที่แทนคนไทยในเวทีกีฬาโลก พร้อมห่วงปัญหาพนันออนไลน์ช่วงฤดูกาลแข่งขันฟุตบอลยูโร 2020
นายกรัฐมนตรียกย่องสปิริตทีมวอลเลย์บอลหญิงของไทย เสียสละอาสารวมพลังทำหน้าที่แทนคนไทยในเวทีกีฬาโลก พร้อมห่วงปัญหาพนันออนไลน์ช่วงฤดูกาลแข่งขันฟุตบอลยูโร 2020
วันนี้ (15 มิถุนายน 2564) เวลา 12.40 น. ณ ตึกไทยคู่ฟ้า ทำเนียบรัฐบาล ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยืนยันรัฐบาลมุ่งมั่นในการแก้ไขปัญหาต่าง ๆ ที่เกิดขึ้นทั้งปัญหาวิกฤตโควิด-19 และวางแผนเตรียมพร้อมเพื่ออนาคตของประเทศในยุค New Normal โดยเฉพาะด้านเศรษฐกิจ แก้ไขปากท้องของพี่น้องประชาชน ส่งเสริมการลงทุนตามแผนยุทธศาสตร์ชาติ แผนแม่บท แผนการปฏิรูป ทั้งในส่วนกลาง ส่วนภูมิภาค และส่วนท้องถิ่น ย้ำทุกโครงการต้องไม่ให้มีการทุจริต โดยประชาชนสามารถร้องเรียนผ่านสำนักงานปลัดสำนักนายกรัฐมนตรี เพื่อให้มีการตรวจสอบแผนงานโครงการต่าง ๆ ได้
นายกรัฐมนตรียังกล่าวถึงแนวทางในการแก้ไขปัญหายาเสพติดตามวาระแห่งชาติ โดยจะเสนอให้หน่วยงานที่เกี่ยวข้องเร่งตรวจสอบในพื้นที่ชุมชน หมู่บ้าน นำคนที่ติดยาเสพติดขึ้นทะเบียนเพื่อนำไปสู่การบำบัดรักษาและลดภาระของครอบครัว รวมทั้งการดำเนินคดีกับนายทุนที่ซื้อ-ขาย ยาเสพติดอย่างเข้มงวดตามกฎหมาย พร้อมห่วงใยถึงการพนันออนไลน์ในช่วงนี้ ซึ่งเป็นฤดูกาลแข่งขันฟุตบอลยูโร 2020 ได้มีการดำเนินคดีผู้กระทำผิดหลายรายแล้วและไม่อยากให้ประชาชนมีปัญหาหนี้สินเพิ่มเติม
โอกาสนี้ นายกรัฐมนตรียังได้ติดตามการแข่งขันวอลเลย์บอลเนชั่นลีก 2021 ของทีมวอลเลย์บอลหญิงของไทยที่อิตาลีมาโดยตลอด พร้อมแสดงชื่นชมและเป็นกำลังใจให้นักกีฬาทุกคนที่เสียสละจัดทีมแข่งขัน ทำให้ประเทศไทยได้รับชื่อเสียงและการยอมรับจากนานาประเทศ เนื่องจากนักกีฬาหลายคนมีประสบการณ์สูง ต่างเสียสละด้วยความรักในกีฬาวอลเลย์บอล และสำนึกในความเป็นชาติไทย โดยอาสารวมตัวกันอย่างกระทันหันไปทำหน้าที่แทนคนไทยในเวทีกีฬาโลก อาสาแทนผู้ฝึกสอนและนักกีฬาที่ประสบปัญหาจากการเก็บตัวฝึกซ้อม เพราะการแข่งขันรายการนี้ถือว่าเป็นรายการแข่งขันวอลเล่ย์บอลที่สำคัญในระดับต้น ๆ ของโลก ถึงแม้จะไม่มีเวลาเตรียมตัว ไม่มีเวลาเตรียมทีม แต่เมื่อลงสนามทุกคนรวมพลังสู้ด้วยสปิริต ด้วยจิตใจของนักสู้สตรีไทย ให้ทั้งโลกได้ประจักษ์ รวมทั้งการแสดงออกของวัฒนธรรมความเป็นไทย การไหว้ การมีสัมมาคารวะ การยิ้มแย้มแจ่มใส จึงเป็นที่ชื่นชอบชื่นชมของนานาชาติ และสร้างความสุขให้กับคนไทย ถึงแม้จะแข่งขันผ่านพ้นไป 3 สัปดาห์ 12 ครั้ง ประสบชัยชนะกับประเทศเยอรมันเพียงครั้งเดียวก็ตาม แต่ก็มีผลการแข่งขันที่น่าพอใจเพื่อเป็นแบบอย่างให้กับนักกีฬารุ่นต่อไป
..................
กลุ่มประชาสัมพันธ์และเผยแพร่ สำนักโฆษก
วันอังคารที่ 24 พฤษภาคม 2565
ไทยจับมือเยอรมนี ทำ “ไทย ไรซ์ นามา” นาลดโลกร้อน
วันอังคารที่ 24 พฤษภาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลพัฒนาภาคเกษตรกรรมอย่างต่อเนื่องโดยดำเนินโครงการเพิ่มประสิทธิภาพการผลิตและลดภาวะโลกร้อนจากการทำนาเพื่อการพัฒนาที่ยั่งยืน หรือ ไทย ไรซ์ นามา ร่วมกับองค์กรความร่วมมือระหว่างประเทศของเยอรมนี ด้วยการถ่ายทอดเทคโนโลยี ได้แก่ การปรับพื้นที่นาด้วยระบบเลเซอร์ให้เรียบสม่ำเสมอเพื่อลดต้นทุน ใช้วิธีปลูกแบบเปียกสลับแห้งให้ต้นข้าวแข็งแรงต้านทานโรค ให้ปุ๋ยตามการวิเคราะห์ค่าดิน และแปรรูปฟางและตอซังข้าวแทนการเผา เพื่อเปลี่ยนวิธีการทำนาจากเดิมที่ปล่อยก๊าซเรือนกระจกสูงถึงร้อยละ 55 สู่การทำนายุคใหม่ที่เป็นมิตรต่อสิ่งแวดล้อมเพิ่มรายได้ ลดต้นทุน และลดการปล่อยก๊าซเรือนกระจก โดยการดำเนินงานในปี 2561-2564 มีเกษตรกรได้รับประโยชน์กว่า 25,000 คน ลดก๊าซเรือนกระจกได้ 305,000 ตัน
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันจันทร์ที่ 14 กุมภาพันธ์ 2565
ดีอีเอส เตือนประชาชนอย่าหลงเชื่อข่าวปลอมไปรษณีย์ไทยส่งจดหมายถึงลูกค้าให้สแกนคิวอาร์โค้ด เพื่อกรอกแบบสอบถาม
ดีอีเอส เตือนประชาชนอย่าหลงเชื่อข่าวปลอมไปรษณีย์ไทยส่งจดหมายถึงลูกค้าให้สแกนคิวอาร์โค้ด เพื่อกรอกแบบสอบถาม
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่า ตามที่มีการเผยแพร่ข้อมูลเกี่ยวกับประเด็นไปรษณีย์ไทยส่งจดหมายถึงลูกค้าให้สแกนคิวอาร์โค้ดเพื่อกรอกแบบสอบถามทางศูนย์ต่อต้านข่าวปลอมได้ดำเนินการตรวจสอบข้อเท็จจริงโดยบริษัทไปรษณีย์ไทยจำกัดกระทรวงดิจิทัลเพื่อเศรษฐกิจและสังคมพบว่าประเด็นดังกล่าวนั้นเป็นข้อมูลเท็จ
กรณีที่มีการแอบอ้างชื่อบริษัทไปรษณีย์ไทยจำกัดเพื่อส่งจดหมายถึงลูกค้าและให้สแกนคิวอาร์โค้ดพร้อมให้รหัสมาเพื่อกรอกแบบสอบถามกลับไปนั้นทางบริษัทไปรษณีย์ไทยได้ตรวจสอบเรื่องดังกล่าวและชี้แจงว่าในช่วงเวลานี้ถือเป็นช่วงที่มิจฉาชีพกำลังระบาดและใช้ช่องทางของไปรษณีย์ไทยในการหลอกลวงจนทำให้ประชาชนไม่มั่นใจว่าเป็นจริงหรือไม่
อย่างไรก็ตามการทำจดหมายดังกล่าวบริษัทไปรษณีย์ไทยจำกัดได้จัดทำขึ้นเพื่อสำรวจข้อมูลคุณภาพบริการไปรษณียภัณฑ์ธรรมดาเพื่อนำข้อมูลวิเคราะห์–ปรับปรุงบริการให้มีความรวดเร็วและแน่นอนมากยิ่งขึ้นแต่ไม่ได้มีการให้ลูกค้าสแกนคิวอาร์โค้ดซึ่งการดำเนินการมีดังนี้ จดหมายสำรวจคุณภาพบริการจะจัดทำทุกๆ2เดือนและจัดส่งโดยการสุ่มตัวอย่างจ่าหน้าเป็นรายปีซึ่งดำเนินการต่อเนื่องมาตั้งแต่ปี2533และมีคิวอาร์โค้ดคำถามเดียวกับที่ปรากฏในจดหมายมาตั้งแต่ปี2563คือการถามวันที่และช่องทางที่ได้รับจดหมายสำรวจคุณภาพบริการและข้อเสนอแนะการบริการ สำหรับผู้ใช้บริการที่ได้รับจดหมายสำรวจคุณภาพบริการสามารถตอบแบบสำรวจในจดหมายแล้วจึงนำไปใส่ซองสีฟ้าที่แนบมาด้วยก่อนส่งคืนมาที่ไปรษณีย์ไทยโดยสามารถส่งคืนได้ที่เจ้าหน้าที่นำจ่ายตู้ไปรษณีย์และที่ทำการไปรษณีย์หรือหากไม่ประสงค์ตอบแบบสำรวจก็สามารถฉีกทำลายได้
ดังนั้นขอให้ประชาชนอย่าหลงเชื่อข้อมูลดังกล่าวและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆและอย่าให้ข้อมูลส่วนบุคคลหรือหลงเชื่อโอนเงินเป็นอันขาดโดยหากประชาชนต้องการสอบถามข้อมูลหรือติดตามสถานะพัสดุและรับข้อมูลข่าวสารจากบริษัทไปรษณีย์ไทยสามารถติดตามได้ที่เว็บไซต์www.thailandpost.co.thหรือโทร. 1545
นอกจากนี้ประชาชนสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87
**************
วันพุธที่ 27 กรกฎาคม 2565
รมต.อนุชา ร่วมพิธีเจริญพระพุทธมนต์นวัคคหายุสมธัมม์ ถวายในหลวง ร.10 ในโอกาสวันเฉลิมพระชนมพรรษา ชวนประชาชนร่วมทำความดี น้อมสำนึกในพระมหากรุณาธิคุณ
รมต.อนุชา ร่วมพิธีเจริญพระพุทธมนต์นวัคคหายุสมธัมม์ ถวายในหลวง ร.10 ในโอกาสวันเฉลิมพระชนมพรรษา ชวนประชาชนร่วมทำความดี น้อมสำนึกในพระมหากรุณาธิคุณ
วานนี้ ( 26 กรกฎาคม 2565) เวลา 17.00 น. ณ พระอุโบสถ วัดสระเกศ ราชวรวิหาร เจ้าประคุณ สมเด็จพระมหารัชมงคลมุนี เจ้าคณะใหญ่หนกลาง กรรมการมหาเถรสมาคม ประธานฝ่ายสงฆ์ พร้อมด้วยคณะสงฆ์หนกลาง นายอนุชา นาคาศัย รัฐมนตรีประจำสำนักนายกรัฐมนตรี ประธานฝ่ายฆราวาส นำคณะประกอบด้วย นายสิปป์บวร แก้วงาม ผู้อำนวยการสำนักงานพระพุทธศาสนาแห่งชาติ นายชนะศักดิ์ อัตถาวงศ์ ที่ปรึกษารัฐมนตรีประจำสำนักนายกรัฐมนตรี นายธัชชญาณ์ณัช เจียรธนัทกานนท์ เลขานุการรัฐมนตรีประจำสำนักนายกรัฐมนตรี และประชาชนทุกภาคส่วน ร่วมพิธีเจริญพระพุทธมนต์นวัคคหายุสมธัมม์ ถวายพระพรชัยมงคล แด่พระบาทสมเด็จพระปรเมนทรามาธิบดี ศรีสินทรมหาวชิราลงกรณ พระวชิรเกล้าเจ้าอยู่หัว เนื่องในโอกาสเฉลิมพระชนมพรรษา 70 พรรษา 28 กรกฎาคม 2565
นวัคคหายุสมธัมม์ (อ่านว่า นะ-วัก-คะ-หา-ยุ-สะ-มะ-ทำ) แปลว่า ธรรมที่เสมอด้วยอายุแห่งการกำหนดด้วยองค์เก้าหรือธรรมเป็นเครื่องเสมออายุด้วยนพเคราะห์ เป็นพระนิพนธ์ของเจ้าพระคุณสมเด็จพระอริยวงศาคตญาณ (สา ปุสฺสเทว) สมเด็จพระสังฆราช ที่รวบรวมพระธรรมต่าง ๆ ในหลายพระสูตร อันมีข้อธรรมเท่าจำนวนเกณฑ์กำลังเทวดานพเคราะห์ตามหลักโหราศาสตร์ไทย ใช้เจริญพระพุทธมนต์ในการพระราชพิธีเฉลิมพระชนมพรรษา
มุ่งให้นำธรรมะอันเป็นเนื้อหาในบทสวดมนต์เป็นข้อประพฤติปฏิบัติเพื่อกำจัดเคราะห์และเสริมมงคล ด้วยการประพฤติปฏิบัติ
รัฐมนตรีประจำสำนักนายกรัฐมนตรี กล่าวว่า เนื่องในวันเฉลิมพระชนมพรรษาพระบาทสมเด็จพระปรเมนทรามาธิบดี ศรีสินทรมหาวชิราลงกรณ พระวชิรเกล้าเจ้าอยู่หัว ทรงเจริญพระชนมายุ 70 พรรษา ในวันที่ 28 กรกฎาคม 2565 ซึ่งเป็นวันสำคัญที่ปวงชนชาวไทยได้มีโอกาสร่วมแสดงความจงรักภักดีและน้อมสำนึกในพระมหากรุณาธิคุณของพระองค์ ในนามของพุทธศาสนิกชน การได้มีโอกาสเข้าร่วมพิธีเจริญพระพุทธมต์นวัคคหายุสมธัมม์ ถือเป็นส่วนหนึ่งในการร่วมถวายพระพรชัยมงคล ให้พระองค์ท่านทรงเจริญด้วยจตุรพิธพรชัย พระพลานามัยแข็งแรงสมบูรณ์ ทรงพระเกษมสำราญ มีพระชนมายุยิ่งยืนนาน ทรงสถิตเป็นมิ่งขวัญแก่พสกนิกรชาวไทยสืบไป โอกาสนี้ จึงขอเชิญชวนประชาชนชาวไทย ร่วมน้อมสำนึกในพระมหากรุณาธิคุณของพระองค์ท่าน โดยร่วมทำความดีและปฏิบัติตามหลักคำสอนของศาสนาที่ตนนับถือ นอกจากเป็นการถวายเป็นพระราชกุศลแด่พระองค์ท่านแล้ว ยังเป็นแบบอย่างที่ดีแด่ชนรุ่นหลัง ให้มีความกตัญญูและเคารพรักสถาบันหลักของชาติ คือ ชาติ ศาสนา และพระมหากษัตริย์ ที่เป็นศูนย์รวมจิตใจของคนไทยมาช้านาน